**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; jegyzo@csanytelek.hu**

CS/282-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. februári ülésére**

Tárgy: *Csanytelek Község Önkormányzata és a Csanyteleki Polgármesteri Hivatal adatvédelemmel kapcsolatos szabályzatai ellenőrzéséről szóló belsőellenőri jelentés jóváhagyása*

**Tisztelt Képviselő-testület!**

Tájékoztatom Önöket arról, hogy az Atmöt által megbízott belsőellenőr idén január hónapban fenti tárgyban folytatott ellenőrzést, melyet ezen előterjesztéshez csatolt jelentésébe foglalt.

A jelentés tartalmazza, hogy a vonatkozó központi jogszabályba foglalt rendelkezéseknek megfelelve készült a tárgyi *belső szabályzat,* amely a Csanyteleki Polgármesteri Hivatal szervezeti és működési szabályzata 1. mellékletének 17. függelékeként csatolt *Adatvédelmi és Adatbiztonsági Szabályzat* dokumentumaként megtalálható az adott felületen, amely 2025. január 1. napjától hatályos.

Ebbe a körbe illeszkedik a Hivatal *Információbiztonsági Szabályzata,* amely az elektronikus információs rendszer védelme szabályait rögzíti. E feladat ellátása külsős szakember bevonásával, 2022. 09. 01. napjától szerződésbe foglaltan történik, mellyel a kibertér védelme biztosított. A szabályzat a fent írt dokumentum 1. melléklete 8. függeléke.

Az iratok kezeléséhez kapcsolódó adatvédelmet szolgálja a Hivatal *Iratkezelési Szabályzata*, mely 2025. január 1. napján lépett hatályba és az 1. melléklet 7. függelékeként található meg, melyben nyomon követhető az iratok útja, holléte pontosan megállapítható, visszakereshető és az irat épségesen megőrizhető.

A *Közszolgálati Adatvédelmi Szabályzat* az 1. melléklet 5. függeléke, amely 2025. január 1. napján lépett hatályba. A cél, a Hivatal köztisztviselő személyes adatainak védelme érdekében szükséges intézkedések rögzítése.

A *közérdekű adatok közzététele* biztosítéka a *közérdekű adatok megismerésére irányuló igények teljesítése rendjének és az elektronikus közzétételi kötelezettség teljesítésének részletes szabályzata*, amely az 1. melléklet 6. függeléke.

A közérdekű adatok közzétételi kötelezettsége több területet is lefed, több felületen is meg kellene hogy jelenjen, de létszám hiány miatt, illetve a feladattal megbízott köztisztviselő kapcsolt munkaköréből eredő leterheltsége nem teszi lehetővé, hogy ugyanazon dokumentumot több felületen is megjelentesse, ill. gondoskodjon annak feltöltetéséről. Minden érintett felületet egyidőben kezelni, naprakész állapotban tartani akkor lehetne, ha ahhoz megfelelő számú köztisztviselőt lehetne foglalkoztatni. Erre a jelenlegi központi és helyi költségvetési gazdálkodás nem ad módot.

Idén január 1. napjától az önkormányzat *új honlapot működtettet,* melyen a régi honlapról való átmentés még folyamatban van.

Fontos kiemelni, hogy a belsőellenőr *nem kezdeményezte intézkedési terv készítését,* mert az általa tett javaslatban foglaltak súlya nem olyan hiba, mulasztás, amely azt elkerülhetetlenné tenné.

**Tisztelt Képviselő-testület!**

Javaslatot teszek a tárgyi előterjesztésben, annak határozati javaslatában, valamint a belsőellenőr által kiadott tárgyi jelentésben foglaltak tárgyalására és változtatás nélküli elfogadására.

C s a n y t e l e k, 2025. február 03.

Tisztelettel:

……………………………..

Kató Pálné jegyző

**../2025. (II. .. .) Ökt határozat**

**Tárgy:** *Csanytelek Község Önkormányzata és a Csanyteleki Polgármesteri Hivatal adatvédelemmel kapcsolatos szabályzatai ellenőrzéséről szóló belsőellenőri jelentés jóváhagyása*

**H a t á r o z a t i javaslat**

1. Csanytelek Község Önkormányzata Képviselő-testülete megtárgyalta a tárgyi előterjesztésben és ahhoz 1. mellékletként csatolt belsőellenőri jelentésben foglaltakat – *a Pénzügyi Ellenőrző, Foglalkoztatáspolitikai és Településfejlesztési Bizottság* tárgyra vonatkozó véleménye figyelembe-vételével - és változtatás nélkül elfogadta azt a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint eljárva.

2.) A Képviselő-testület felkéri a Csanyteleki Polgármesteri Hivatal Vezetőjét arra, hogy a tárgyi belső ellenőri jelentésben foglalt javaslat szerint gondoskodjon a vonatkozó hatályos *adatvédelemmel kapcsolatos belső szabályzatokban*  foglaltak végrehajtásáról, a nyilvántartások naprakészségének biztosításáról.

Végrehajtás határideje: folyamatos

Végrehajtásért felelős: Kató Pálné jegyző

Beszámolás határideje: a tárgyi szabályzatok vizsgálatát követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Sziveri-Gajdán Lejla belső ellenőr
* Erhard Gyula polgármester
* Kató Pálné jegyző és általa
* Ábelné Deák Anita köztisztviselő (feladatellátó)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár